श्री महाराजे श्री राजा श्री जीतसिंह जी दे बचनें मीयें मोटे हत्थें श्री पण्डित पुरुषोत्तम की पट लिखी दित्ता। परगना जम्मू तप्पा गल्ला बिच ग्रां इक ठण्डे पद्र गुरें दी भेटा कीती । इस ग्रां दी पूंद सों पूंद सब किछ पण्डित होरें खानी। श्री महाराजा जी की शीरवाद करदे रौना। फसल हाड़ी परवानगी मीयें मोटे दी दीवान मानसिंह हत्थें लिखत सोहनू चलयाल हुकम सरकार दी पटा लिखी दित्ता जेठ प्र० जम्मू दी मण्डिया बेई पटा श्री महाराजा श्री रणजीत देव दे पटे उप्परा पटा लिखी दित्ता। शैहर खान गुरें दी भेट कती।” इस पटे दी भाशा बड़ी टकसाली ऐ। इऐ सेई हुन्दा ऐ जे ए भाशा सदियें दी चलदी आवा दी ऐ, ए सुथरी ते निखरी दी भाशा ऐ।